Erving Goffman

Erving Goffman (Manville (Alberta), Kanada, 1922ko ekainaren 11n – Filadelfia, Estatu Batuak, 1982ko azaroaren 19an) soziologo eta idazlea, mikrosoziologiaren aitzindaritzat hartzen da. Pertsonen arteko elkarrekintzaren oinarrizko elementuak aztertu zituen, beti talde txikietan zentratuta, garai hartaraino egiten ziren eskala handiko ikerketa soziologiko gehientsuenetatik aldendutaRITZER, G. (1995): Teoría sociológica comtemporanea, McGraw-Hill..

Goffman XX. mendeko soziologo nabarietakoen artean kokatu ohi da, Max Weber, Durkheim eta Mead soziologoekin batera. Horien pausoak oinarritzat hartuz, elkarrekintzaren prozesu mikrosozialak azpimarratuko zituen soziologia batean sakontzen saiatu zen. Elkarrekintza sinbolikoaren teorialari bezala, bere interes nagusia zera izan zen: esanahiek eta sinboloek giza ekintzan eta giza elkarrekintzan duten eragina aztertzea.

Arte Maisutza titulua 1945ean lortu zuen Torontoko Unibertsitatean. Karrera eta doktoretza Chicagoko Unibertsitatean egin zituen, 1949an eta 1953an.

Chicagoko Unibertsitatean Everett Hughes, Edward Shils eta W. Lloyd Warner izan zituen lagun. Mikrosoziologiaren edo buruz buruko elkarrekintzen ikerketen aitzindari bihurtuko zen. Hil ostean, bere eragina handituz joan da.

 Bibliografia nabarmenena 
 1959: The Presentation of Self in Everyday Life. University of Edinbourg Social Sciences Research Centre. (gaztelerazko edizioa: La presentación de la persona en la vida cotidiana, Amorrortu, Buenos Aires, 1993).
 1961: Asylums: Essays on the Social Situation of Mental Patients and Other Inmates. New York, Doubleday. (gaztelarazko edizioa: Internados: Ensayos sobre la situación social de los enfermos mentales. Amorrortu, Buenos Aires, 1994).
 1963: Stigma: Notes on the Management of Spoiled Identity. Prentice-Hall. (gaztelarazko edizioa: Estigma La identidad deteriorada. Amorrortu, Buenos Aires, 2003).

 Erreferentziak 

Kategoria:Kanadako soziologoak
Kategoria:Kanadako juduak
Kategoria:Albertarrak
Kategoria:Minbiziak hildakoak